Германци во Србија

**Германци во Србија** — етничко малцинство во Србија кое брои 4.064 луѓе според последниот попис на населението во 2011 година. Германците од Србија се нарекуваат Шваби кои се групирани во Дунавски Шваби или Банатски Шваби во регионот на Војводина, каде што живее повеќето од населението. Германците се населиле и во делови од Србија кон крајот на 17 век за време на администрацијата на Хабсбург. Германското население на Војводина во минатото било многу побројно околу 350.000 пред Втората светска војна. Повеќе од 250.000 заминале за време на повлекувањето на нацистичките сили. Како последица на настаните од Втората светска војна во Југославија, југословенската комунистичка влада презема одмазда врз етничките граѓани кои се со германско потекло во Југославија. Им било одземено државјанството, а нивните предмети и куќи им биле национализирани и одземени од нив. Помеѓу 1944 и 1946 година, бил воспоставен систем на затворски кампови за југословенските граѓани со германско потекло, обично во населбите каде што живееле. По укинувањето на затворските логори, етничките Германци од Југославија ги вратиле своите права и државјанства и повеќето од нив емигрирале во Германија или Австрија во следните години поради економски причини.

## Демографија
Повеќето од Германците (3.272) живеат во регионот Војводина, и со значителен број (498) и во регионот на Белград.

## Рана историја
Историјата на Германците на територијата на денешна Србија датира од крајот на XVII век и е поврзана со повлекувањето на Отоманската Империја од Панонија. Во тоа време, Хабсбуршката држава почнала да формира населби во областите кои биле напуштени од Турците.

Германците почнале да се населуваат и на територијата на денешна Србија кон крајот на 17 век, кога Хабсбуршката монархија одзела делови од овие области од Отоманската Империја. За време на владеењето на Хабсбург, Германците имале привилегирана националност во монархијата.По австро-унгарскиот компромис во 1867 година, денешна северна Србија била вклучена во унгарскиот дел на Двојната монархија и унгарскиот јазик го заменила германскиот како главен јазик на администрација и меѓуетничка комуникација.

Во 1918 година, по распаѓањето на Австро-Унгарија, во регионот Банат било прогласена краткотрајна Банатска република, главно како иницијатива на локалните Германци. Наскоро, територијата на оваа република била поделена помеѓу новоформираното Кралство на Србите, Хрватите и Словенците и Кралството Романија. Во 1929 година, регионите на денешна Србија со германско население биле вклучени во новоформираната провинција Дунавска Бановина.

Во меѓувоениот период, Германците биле едни од најголемите национални малцинства на територијата на денешна Србија, второ по Унгарците. Според пописот во 1931 година, Германците сочинувале најголем дел од населението во областите Бачка Паланка, Оџаци, Кула, Апатин и Сомбор. Исто така тие сочинуваат најголем дел од населението во неколку значајни градови како Вршац, Рума, Бачка Паланка, Инѓа, Врбас, Футог, Апатин, Нова Пазова, Бела Црква, Црвенка, Оџаци, Бачки Јарак, Бач, Банатски Карловац, Пландиште. , Житиште, Јаша Томиќ, Сечањ и др., како и во уште многубројни населени места.

## Окупација во Втората светска војна
За време на окупацијата во Банат, Бачка, Барања и Хрватска, по април 1941 година, германските власти во контролата на регионот регрутираат етнички Германци за Вафен СС по пат на регрутација.

За време на окупацијата на Оската на Југославија, од 1941 до 1944 година, Банат бил автономен регион кој бил управуван од Германија во рамките на окупирана Србија, со приближно 120.000 етнички Германци, кои главно биле селани и занаетчии. Седмата СС доброволна планинска дивизија Принц Еуген формирана во 1941 година од доброволците на Фолксдојче од Банат била германска планинска пешадиска дивизија на Вафен-СС, вооруженото крило на германската нацистичка партија. Озлогласената СС дивизија извршила масовни воени злосторства против српското цивилно население. Во 1943 година Хајнрих Химлер вовел задолжителна воена служба за етничките Германци во Србија. Доброволното вклучување и вклучување под принуда на Фолксдојче во окупираниот регион Банат му помогнал на нацистичкиот режим во нивната насочена кампања кон еврејскиот народ.

Постои дебата меѓу различни групи за тоа дали насилството што се случило врз етничките Германци во југословенскиот регион во овој период дали е всушност геноцид или не.

## По Втората светска војна
Во втората половина од војната и повоениот период кои бил помеѓу 1945-1948 година, од етничките германски цивили оставени во југословенскиот регион, околу 51.000 мажи, жени и деца загинале во логори каде што се одржувале условите за да предизвикаат смрт.

Откако регионот бил ослободен од советската Црвена армија кон крајот на 1944 година, некои од етничките Германци побегнале од регионот Банат. Приближно три петтини останале и последователно страдале поради обесправеност и затворање поради нивната поврзаност со нацистичкиот режим.

## Резиме
мини|200x200пкс| Попис од 1910 година во Војводина: црвено: германско мнозинство; розова: германска плуралност
Германскиот воен пораз во Втората светска војна резултирал со бегство или затворање на речиси целата германска заедница која броела околу 350.000 на територијата на Србија. Се проценува дека околу 200.000 Германци биле евакуирани за време на бегството на германската војска од српска територија, додека околу 140.000 кои останале во државата биле испратени во затворски логори кои биле управувани од новите комунистички власти. По распуштањето на затворските логори во 1948 година, поголемиот дел од останатото германско население ја напуштило Србија поради економски причини.

## Денешен ден
Во 2007 година, малцинството формирало национален совет за прв пат по Втората светска војна. Во 2000-тите биле подигнати неколку споменици на предвоеното германско население. Во 2008 година, Здружението на Дунавските Шваби побарале од владата на градот Сремска Митровица да ги ексхумира телата на Германците кои загинале во повоен логор во градот.
Податотека:Tamis_banat1718_1739.png|алт=Provinces of the Habsburg Monarchy in the territory of present-day Serbia, 1718-1739|Покраини на Хабсбуршката монархија на територијата на денешна Србија, 1718-1739 г.
Податотека:Banat_republic.png|алт=Banat Republic, proclaimed in 1918|Банатска Република, прогласена во 1918 година
Податотека:Banatia.png|алт=Republic of Banatia, proposed in 1920|Република Банатија, предложена во 1920 година
Податотека:South_german_buffer_state_1941.png|алт=South German buffer state, planned in 1941|Јужногерманска тампон-држава, планирана во 1941 година


## Забележителни луѓе
Главна статија: Категорија:Српски луѓе со германско потекло

мини|200п|Ѓорѓе Вајферт

* Иван Бек
* Лујза Мишиќ
* Игњат Шопрон
* Ѓорѓе Вајферт
* Хелмар Милер, западногермански олимписки атлетичар во атлетика
* Ана Штајн, западногерманска олимписка уметничка гимнастичарка

## Погледни

* Германски егзоними (Војводина)

## Наводи

## Литература

* 
* Nenad Stefanović, Jedan svet na Dunavu, Beograd, 2003.
* Dr Anđelija Ivkov, Demografska slika Vojvodine, Beograd, 2006.
* 
* 
* Dragomir Jankov, Vojvodina - propadanje jednog regiona, Novi Sad, 2004.

## Дополнителна литература

* 
* Krel, A., 2012. Sprechen sie deutsch? German language and revitalization of ethnic identity of the Germans in Bačka. Glasnik Etnografskog instituta SANU, 60(2), pp.&nbsp;171–185.

## Надворешни врски
* Официјална веб-страница на Германците од Србија: Nacionalni savet nemačke nacionalne manjine 

Категорија:Народи во Србија